stanford-oval/wikipedia huggingface dataset:
Suuri-Nivunki

| Suuri-Nivunki |
| --- | --- |
Valtiot:  Suomi
Maakunnat:  Pohjois-Karjala
Kunnat:  Kitee
Koordinaatit:  62°00′50″N, 29°47′09″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Nivunkijoki
Järvinumero:  04.397.1.002
Mittaustietoja
Pinnankorkeus:  87,9 m 
Rantaviiva:  12,39 km 
Pinta-ala:  2,7 km² 
Tilavuus:  0,0094 km³ 
Keskisyvyys:  3,4 m 
Suurin syvyys:  8,7 m 
Saaria:  6
:  Palanutsaari Pienisaari Säynesaari
 fiSuuri-Nivunki 
Suuri-Nivunki on metsäjärvi Kiteen länsiosassa Pohjois-Karjalassa. Sen pinta-ala on 2,7 neliökilometriä. Etäisyys Joensuusta on 63 kilometriä etelään. Järvi sijaitsee Puruveden ja Pyhäjärven välissä.
Maantiede

Suuren-Nivungin ulottuvuus kaakosta luoteeseen on 3,4 kilometriä. Pääallas käsittää järven etelä- ja keskiosan ja sen leveys on noin 800–900 metriä. Pääaltaan pohjoispuolella sijaitsee matala vesialue, jossa on runsaasti saaria. Laajin niemimaa on Paksuniemi järven koillisrannalla. Lahdet (Haapalahti, Syvälahti, Levälahti) ovat suultaan leveitä. Noin neljäsosa Suuresta-Nivungista on kolmesta kuuteen metriä syvä ja niin ikään neljäsosa vähintään kuusi metriä syvä. Syvin piste, noin yhdeksän metriä, sijaitsee järven eteläosassa.
Suuren-Nivungin saariluku on kuusi. Saarista kaksi on alle aarin laajuisia luotoja ja neljä on yli aarin mutta alle hehtaarin laajuisia. Saaret sijaitsevat järven matalassa pohjoisosassa ja niiden yhteenlaskettu pinta-ala on kolmisen hehtaaria ja rantaviiva 1 580 metriä.
Suuren-Nivungin rannat ovat metsä- ja suomaata. Suoalueilta, kuten Paksunniemensuolta järven koillispuolelta, virtaa useita tulo-ojia. Suuren-Nivungin luusua sijaitsee altaan pohjoiskolkassa, josta alkaa Nivunkijoki, joka virtaa Heinä-Nivungin (85,4 metriä mpy) kautta Pyhäjärven (79,6 metriä mpy) Nivunkilahteen. Suuren-Nivungin eteläpuolella sijaitsee Musta-Nivunki (88,0 metriä mpy). Järviä erottava kannas on kapeimmista kohdistaan vain noin 20 metriä leveä.
Suuren-Nivungin vesitilavuus on 9 398 000 kuutiometriä.
Suuri-Nivunki (04.397.1.002) kuuluu Nivunkijoen valuma-alueeseen (04.397), joka on kolmannen jakovaiheen vesistö Vuoksen vesistössä (04). Toinen jakovaihe on Pyhäjärven reitin valuma-alue (04.39) ja ensimmäinen jakovaihe on Oriveden–Pyhäselän alue (04.3). Suuri-Nivunki on laajin Nivunkijoen valuma-alueen kymmenestä vähintään hehtaarin laajuisesta vakavedestä. Toiseksi laajin on Valkialampi, jota seuraa Musta-Nivunki ja Mustalampi. Valuma-alueen kuusi pienintä vakavettä ovat alle kymmenen hehtaarin laajuisia.
Suomuselkäkutoja

| Suomuselkäkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  spekei
Kaksiosainen nimi
 Ploceus spekei  (Heuglin, 1861) 
Katso myös
   Suomuselkäkutoja Wikispeciesissä   Suomuselkäkutoja Commonsissa 
Infobox OKNimi-testi OKIUCN-testi OK: 
Suomuselkäkutoja (Ploceus spekei) on kutojien heimoon kuuluva varpuslintu.
Levinneisyys

Suomuselkäkutojaa tavataan Etiopiassa, Keniassa, Somaliassa ja Tansaniassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Suohauta

Suohon hautaaminen, katso: suoruumis
Leväluhdan suohauta, esihistoriallinen kalmisto Isossakyrössä
Suohaudaksi kutsutaan Kyllikki Saaren ruumiin löytöpaikkaa
Suohauta on myös suomalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suohauta”, voi hakea sivunnimihaulla, laajalla sivunnimihaulla tai tekstihaulla.
Suohon eksynyt

Tuomas Keskimäki - Suohon eksynyt
| Suohon eksynyt |
| --- | --- |

Kirjailija:  Tuomas Keskimäki
Kuvittaja:  Katri Korpela
Kieli:  Suomi
Genre:  Runous
Kustantaja:  Salakirjat
Ulkoasu:  Nidottu
Sivumäärä:  79
Löydä lisää kirjojaKirjallisuuden teemasivulta
Suohon eksynyt on Tuomas Keskimäen kolmas runoteos, joka ilmestyi huhtikuussa 2012 Salakirjat-kustantamon julkaisemana. Suohon eksynyt on tunnelmaltaan luonnonläheinen ja hyvin synkkä. Arvosteluissa kirjan runojen on sanottu sisältävän painajaismaista hautajaistunnelmaa, sekä äärimmäistä ahdistavuutta ja surua.
Suohon eksynyt on kirjoitettu kalevalamitalla.
Rooman kansallismuseo

Yksi Rooman kansallismuseon osastoista sijaitsee entisen Diokletianuksen kylpylän raunioihin rakennetussa museossa.
Rooman kansallismuseo (ital. Museo Nazionale Romano) on neljään eri kohteeseen jaettu museo Italian pääkaupungissa Roomassa. Sen näyttelyt esittelevät antiikin Rooman ja sitä edeltävän ajan historiaa pääpainon ollessa antiikin Rooman arkeologisissa löydöissä. Museo perustettiin 7. maaliskuuta 1889.
Museon osat ovat Diokletianuksen kylpylä, Balbin krypta, Palazzo Massimo alle Terme ja Palazzo Altemps.
Kansallismuseon osat > Diokletianuksen kylpylä

Ensimmäinen paikka, joka valittiin Rooman antiikkikokoelman esittelyyn vuonna 1889, oli Diokletianuksen kylpylä, joka rakennettiin alun perin vuosina 298–306 yleisön hyödyksi ja joka oli keisarillisen rakennuskoneiston perikuva. Kylpylä hylättiin 600-luvun puolivälissä, kun vedensaanti katkesi sota-aikana vesijohtojen tuhoutumisen vuoksi. Vuosituhatta myöhemmin Michelangelo sai tehtäväkseen suunnitella raunioituneeseen frigidariumiin (kylmähuone) Enkelten ja marttyyrien neitsyt Marian kirkon, joka oli omistettu niille lukuisille kristityille, joiden uskottiin kuolleen kylpylän rakentamisen aikana.
Koska kylpyläkompleksi on ollut julkinen paikka, se oli sopiva paikka avata varhaisin roomalaisten antiikkiesineiden julkinen näyttely Museo delle Terme. Tarkoituksena oli muuttaa ajan mittaan lisää raunioita näyttelytiloiksi. Kokoelman koko kuitenkin kasvoi jatkuvasti, ja se kasvoi kuvataide-esineiden ytimestä käsittämään myös kirjoituksia, arkkitehtonisia fragmentteja, koruja ja paljon muuta, minkä vuoksi se oli 1990-luvulla tarpeen suunnitella uudelleen, jotta uusia näyttelytiloja saataisiin lisää. Nykyaikaisessa Museo delle Terme -museossa on edelleen epigrafisia ja esihistoriallisia kokoelmia.
Kansallismuseon osat > Diokletianuksen kylpylä > Aula Ottagona

Aula Ottagona on Rooman kansallismuseon ainoa osa, johon ei ole pääsymaksua. Aula Ottagona on valtava tiilihuone, joka on jäänyt jäljelle alkuperäisestä Diokletianuksen kylpylästä. Aula Ottagonassa on esillä vain muutama, mutta hyvin valikoitu esimerkki ylisuurista, 100-luvun eaa. veistoksista, jotka ovat peräisin eri puolilta Roomaa sijaitsevista kylpylöistä. Sisällä oleva outo metalliverkkoinen kupoli on jäänyt jäljelle siitä, kun tämä huone toimi planetaariona.
Kansallismuseon osat > Balbin krypta

Rooman kansallismuseon uusin lisäys on Balbin krypta, keskiaikaisen Rooman historian ja kaupunkiarkeologian museo. Nämä aiheet ovat esillä tämän antiikin aikaisen kompleksin arkkitehtuurissa, mukaan lukien Balbin teatteri, jossa Rooman keskiaikainen väestö kävi ja joka on näin ollen rikas arkeologinen jäännös. Alueella sijaitseva kalkkiuuni todistaa, että antiikin marmoria käytettiin uudelleen keskiaikaiseen rakentamiseen tällä kaupunginosalla, ja se valottaa ihmisen ja arkkitehtuurin toimintaa Rooman historian usein unohdetulla ajanjaksolla.
Kansallismuseon osat > Palazzo Massimo alle Terme

Palazzo Massimo alle Terme rakennettiin jesuiittakollegioksi vuosina 1883–1887, samaan aikaan kuin Museo delle Terme avattiin, ja se sijaitsee suoraan kadun toisella puolella. Sen kokoelmiin kuuluu keisariajan veistoksia, freskoja ja mosaiikkeja. Roomalaisten asuinpaikkojen piirteitä on säilynyt, kuten Livian huvilan puutarhajulkisivut, jotka esittävät samanaikaisesti neljää vuodenaikaa, ja mosaiikkilattia, joka näyttää esittävän ananasta hedelmäkorissa – kyseessä on todennäköisemmin männyn käpy, koska ananas on kotoisin Etelä-Amerikasta. Esillä on hellenistisen prinssin ja istuvan nyrkkeilijän pronssiveistoksia, jotka muinaiset ovat säilyttäneet huolellisesti, sillä he todennäköisesti hautasivat ne Rooman 400-luvulla tapahtuneiden hyökkäysten aikana.
Kansallismuseon osat > Palazzo Altemps

Palazzo Altemps on Piazza Navonan läheisyydessä sijaitseva 1400-luvun asuinrakennus, jossa on nykyisin esillä keräilyhistoriaa ja egyptiläisiä kokoelmia, erityisesti Rooman kansallismuseon vuonna 1901 hankkima Ludovisi-kokoelma. Yksi vaikuttavimmista ja tunnetuimmista Ludovisin teoksista on niin sanottu "galatialaisen itsemurha", roomalainen marmorikopio kadonneesta hellenistisestä pronssiveistoksesta, joka on peräisin noin vuodelta 230 eaa. Se on merkittävä voittaneen vihollisen ylistys, ja siinä on kuvattu lyöty gallialainen, joka pitää toisessa kädessään vaimonsa elotonta ruumista (jonka hän tappoi välttääkseen sen joutumisen valloittajien vangiksi) ja toisessa kädessään miekkaa, jolla hän iskee omaa rintaansa.
Aiheesta muualla

Kuvia tai muita tiedostoja aiheesta Rooman kansallismuseo Wikimedia Commonsissa
Suomen kasarmit
Aiheesta muualla

Suomen kasarmit Valtakunnallisesti merkittävät rakennetut kulttuuriympäristöt RKY, Museovirasto
www.suomenkasarmit.fi
Suomen kaunein kunta

| Suomen kaunein kunta |
| --- | --- |
Tyyli:  matkailu
Kestoaika:  noin 15 minuuttia
Pääosissa:  Ismo Jokinen (juontaja)
Alkuperämaa:   Suomi
Verkko:  MTV3
Esitetty:  1997
Tuotantokausia:  1
Tuotanto
Tuotantoyhtiö(t):  MTV3 & GoodMood Productions Oy
Suomen kaunein kunta oli suomalainen, kesällä 1997 valmistunut ja esitetty televisiosarja. Televisiosarjassa esiteltiin Suomen kuntia, jotka kilpailivat "Suomen kaunein kunta" -tittelistä.
Ohjelman kauneimmaksi kunnaksi valittiin Kangasniemen kunta.
Ohjelman tunnusmusiikkina oli Anna Erikssonin kappale "Kesä hengittää".
Kantelu

Vuonna 1997 ohjelmasta esitettiin kantelu. Ohjelmaan valittiin kunnat, jotka olivat valmiita maksamaan tuotantoyhtiölle pääsevänsä ohjelmaan. Maksullisuus merkitsi, että kuntia ei valittu puhtaasti journalistisin kriteerein. Kantelussa pohdittiin eri toten sitä, olisiko ohjelmaan päässyt kunta, joka ei olisi maksanut tuotantoyhtiölle. MTV3 ilmoitti itse olleensa yhteydessä 250 eri kuntaan, ja painottivat osallistujien valinnassa kesätapahtuman omaleimaisuutta, kunnan sijaintia ja kokoa, ilman puhetta maksullisuudesta. Muun muassa Vammalan kaupunki ja Suomen vanhan kirjallisuuden päivät -yhdistys maksoivat ohjelmaan mukaan pääsemisestä noin 20 000 markkaa.
Stornowayn lentoasema

Stornowayn lentoasema (gaeliksi Port-adhair Steòrnabhagh) (IATA: SYY, ICAO: EGPO) on lentoasema, joka sijaitsee Leodhàsin saarella Ulko-Hebrideillä, Skotlannissa.
Lentoasema avattiin vuonna 1937. Se oli alkuvuosinaan pääasiassa sotilaskäytössä. RAF:lla oli siellä tukikohta toisen maailmansodan aikana sekä vuosina 1972–1998, jolloin lentoasema oli Nato-joukkojen käytössä. Kylmän sodan aikana (vuosina 1963–1980) lentoasema oli myös 112 Signals Unit Stornowayn tukikohta.
Nykyisin lentoasemaa käytetään pääasiassa kotimaan matkustajaliikenteeseen. Lisäksi Royal Maililla on päivittäinen postilento, ja Bristow Helicopters operoi pelastushelikoptereita Ison-Britannian rannikkovartioston puolesta. Myös jotkin yksityisomisteiset pienkoneet käyttävät lentoasemaa tukikohtanaan.
Lentoyhtiöt ja kohteet

| Lentoyhtiö | Kohteet |
| --- | --- |
Eastern Airways: Aberdeen
Flybe Loganairin operoimana: Benbecula, Edinburgh, Glasgow, Inverness
Onnettomuudet

8. joulukuuta 1983 Trans Europe Air Charterin operoima Cessna Citation I (G-UESS) laskeutui lentäjän virheen vuoksi liian matalalle lähestyessään Stornowayta. Kone osui mereen ja tuhoutui. Kaikki 10 koneessa ollutta kuolivat.
9. helmikuuta 1998 British Regional Airlinesin Shorts 360-100 laskeutui pilvisessä säässä rajusti. Kone vaurioitui laskeutumisessa ja ajautui sivuun kiitotieltä. Kukaan ei kuollut, mutta kone tuhoutui korjauskelvottomaksi.
Käännös suomeksi
Suzanne Shepherd

| Suzanne Shepherd> Henkilötiedot |
| --- | --- |
Syntynyt: 31. lokakuuta 1934
Kuollut: 17. marraskuuta 2023 (89 vuotta)
Kansalaisuus:  Yhdysvallat
Lapset:  Kate Shepherd
Näyttelijä
Merkittävät roolit:  Sopranos, Mafiaveljet
Aiheesta muualla
suzanneshepherd.com
IMDb
Suzanne Shepherd (31. lokakuuta 1934 – 17. marraskuuta 2023) oli yhdysvaltalainen näyttelijä, joka tunnetaan parhaiten rooleistaan televisiosarjassa Sopranos ja elokuvassa Mafiaveljet.
Näyttelijäntyönsä lisäksi Shepherd toimi teatteriohjaajana ja valmensi näyttelijöitä. Hänen tyttärensä mukaan Shepherd sairasti keuhkoahtaumatautia, joka olisi mahdollisesti aiheuttanut äitinsä kuoleman. Kuolinsyytä ei kuitenkaan ole varmistettu.
Aiheesta muualla

Suzanne Shepherd Internet Movie Databasessa. (englanniksi)
Magnesia (täsmennyssivu)

Magnesia voi viitata seuraaviin:
Magnesia, antiikin aikainen alue Thessalian maakunnassa Kreikassa
Magnesia, nykyinen alueyksikkö Thessalian alueella Kreikassa
Magnesia Maiandroksen varrella, antiikin aikainen kaupunki Jooniassa
Magnesia Sipyloksen juurella, antiikin aikainen kaupunki Lyydiassa
magnesia eli magnesiumoksidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Magnesia”, voi hakea sivunnimihaulla, laajalla sivunnimihaulla tai tekstihaulla.
Scorned

| Scorned Masachist |
| --- | --- | --- |

Studioalbumin tiedot
 Julkaistu: 3. syyskuuta 2012
 Tyylilaji: death metal
 Kesto: 38.55
 Levy-yhtiö: Selfmadegod Records
Masachistin muut julkaisut
| Death March Fury 2009 | Scorned 2012 |   |
Scorned on puolalaisen death metal -yhtyeen Masachistin toinen studioalbumi. Se julkaistiin vuonna 2012 levymerkillä Selfmadegod Records.
Kappaleet

Drilling the Nerves – 5.48
The Process of Elimination – 3.06
Straight and Narrow Path – 4.54
Manifesto (100% D.M.K.M.) – 4.21
Higher Authority – 3.49
Opposing Normality – 4.01
Liberation – 3.59
Liberation Part II – 1.21 (instrumentaali)
Inner Void – 7.36
Kokoonpano

Pig – laulu
Aro – kitara, muu laulu, kosketinsoitin
Thrufel – kitarat
Heinrich – bassokitara
Daray – rummut
Kokoonpano > Muut tekijät

Aro – äänittäjä, miksaaja, masteroija
Breżniev – sanoitukset
Ataman Tolovy – sanoitukset, layout
Anna Rosól – kansitaide
Aiheesta muualla

Scorned Discogsissa. (englanniksi)
Albumi Scorned Encyclopaedia Metallum -sivustolla (englanniksi)
Masachist
| --- | --- |
Studioalbumit:   Death March Fury  Scorned  The Sect (Death REALigion) 
Demot:  Promo
Katso myös:  Vesania • Dimmu Borgir • Yattering • Decapitated • UnSun • Vader • Rootwater
Suzanne Stokes

Suzanne Stokes elokuussa 2009.
Suzanne Lee Stokes (s. 9. heinäkuuta 1979 Naples, Florida) on yhdysvaltalainen malli. Hän oli Playboyn "Playmate of the Month" helmikuussa 2000.
Stokes lähti vanhempiensa luota jo 15-vuotiaana asumaan yhdessä poikaystävänsä kanssa. Hän valmistui high schoolista vuonna 1997 ja muutti sen jälkeen Miamiin aloittamaan uraansa mallintöissä.
Stokes on esiintynyt vuoden 2005 komediaelokuvassa Frostbite ja lisäksi muutamaan otteeseen Howard Sternin show'ssa.
Aiheesta muualla

Viralliset sivut (Arkistoitu – Internet Archive) (englanniksi)
Suomusiepot

| Suomusiepot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Suomusiepot Fraseria  Bonaparte, 1854
Katso myös
   Suomusiepot Wikispeciesissä   Suomusiepot Commonsissa 
Infobox OKNimi-testi OK: 
Suomusiepot (Fraseria) on sieppojen heimoon kuuluva lintusuku.
Suomusieppoihin (Fraseria) kuuluvia lajeja

Pikkusuomusieppo (Fraseria cinerascens)
Suomusieppo (Fraseria ocreata)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Fraseria (englanniksi)
Magnesiumbentsoaatti

| Magnesiumbentsoaatti |
| --- | --- |

Tunnisteet
CAS-numero:  553-70-8
PubChem CID:  62371 ja 14619651
Ominaisuudet
Molekyylikaava:  C14H10MgO4
Moolimassa:  266.532
Sulamispiste:  noin 200 °C (473 K)
Magnesiumbentsoaatti (C14H10MgO4) on magnesiumin yhdiste. Sitä on käytetty lääkkeenä kihtiin ja reumaan sekä säilöntäaineena. Magnesiumbentsoaatin leimahduspiste on 111,4 °C.
Suomen Ukrainalaiset (yhdistys)

| Suomen Ukrainalaiset ry |
| --- | --- |
Perustettu:  2009
Kotipaikka:   Turku
Toiminta-alue:  Suomi
Aiheesta muualla
Sivusto
Infobox OKVirheellinen NIMI-arvo: 
Suomen Ukrainalaiset ry on suomalainen rekisteröitynyt yhdistys, jonka tarkoituksena on tuoda yhteen Suomessa asuvia ukrainalaisia. Yhdistys on perustettu vuonna 2009. Sen kotipaikka on Turku.
Toukokuussa 2021 yhdistys aloitti hankkeen nimeltä Asiallinen apuri, joka on suunnattu Suomeen saapuville ukrainalaisille, jotka tarvitsevat neuvontaa muun muassa Suomen viranomaisasioissa. Hankkeen on tarkoitus jatkua vuoteen 2023 saakka. Hankkeelle myönnettiin 231 000 euroa avustusta.
Sephiroth

Sephiroth Tetsuya Nomuran kuvittamana.
Sephiroth on kuvitteellinen hahmo, joka esiintyy roolipelissä Final Fantasy VII, ja on pelin päävihollinen. Kuten muutkin pelin hahmot, Sephirothin on suunnitellut Tetsuya Nomura. Alkuperäisen pelin lisäksi hahmo nähdään myös pelin oheistuotteina syntyneissä elokuvissa Final Fantasy VII: Advent Children, Last Order: Final Fantasy VII sekä pelissä Crisis Core: Final Fantasy VII"Before Crisis: Final Fantasy VII" "Dissidia: Final Fantasy" ja "Dissidia 012 Duodecim: Final Fantasy". Sephiroth on noussut varsin suosituksi hahmoksi, ja on todennäköisesti Final Fantasy-pelisarjan suosituin konna. Sephiroth on myös toistuvasti ollut ensimmäisten joukossa eri Internet-sivustojen pitämissä hahmoäänestyksissä, kuten GameFAQs-sivuston pitämässä "Got Villains?" -äänestyksessä.
Tarina

Final Fantasy VII:ssä päätavoitteeksi muodostuu valkeahiuksisen Sephirothin jahtaaminen, joskin hahmosta kerrotaan toistaiseksi hyvin vähän. Pelin edetessä voi löytää hänestä kertovia tiedonmurusia.
Sephirothin äidiksi kutsutaan Jenova-nimistä, avaruudesta maahan saapunutta olentoa. Todellisuudessa Sephirothin vanhemmat ovat tavallisia ihmisiä. Hänen vanhempansa, professori Hojo ja tutkija Lucrecia, löysivät toisensa heidän osallistuessaan professori Gastin Jenova Projektiin. Tutkimusten aikana Lucrecia alkoi odottaa lasta Hojolle. Mielipuolisessa kokeilunhalussaan Hojo tarjosi syntymättömän lapsensa ihmiskokeeseen jossa Jenovan soluja ruiskutettiin Sephirothiin tuon ollessa vielä kohdussa.
Sephirothin synnyttyä Hojo vei hänet Lucrecialta, ja Sephiroth päätyi kasvatettavaksi jossain, päätyen lopulta ylimmän luokan SOLDIER upseeriksi. SOLDIER urallaan ja myöhemmin Sephiroth käytti aseenaan pitkää Masamune katanaa. Jenovan solut hänessä antoivat hänelle kyvyn niihin uskomattomiin suorituksiin joista häntä ajan mittaan ylistettiin.
Nibelheim-tehtävän aikana Sephiroth sai käsiinsä materiaalia joista hän sai selville menneisyytensä. Mitään tietojen oikeellisuudesta ei tiedetä, mutta ne saivat Sephirothin ensin pitämään itseään ja Jenovaa viimeisinä Muinaisina, Planeetan omana kansana. Tavalliset ihmiset ovat petturi-Muinaisten jälkeläisiä ja hänessä kuohahti viha ihmisiä kohtaan, joka sai hänet tuhoamaan Nibelheimin. Hän tosin kohtasi loppunsa vain hieman myöhemmin.
Viiden vuoden aikana Sephirothin ruumis ajelehti Lifestreamissa pohjoiseen, paikkaan mihin ilmeisesti Jenovan meteori oli osunut aiheuttaen suuren kraatterin, jota Planeetta koetti edelleen parantaa itsestään. Hänen mielensä oli vaellellut Elämän virrassa ja hän oli saanut selville, että Jenova oli avaruudessa matkaava tuhoaja, tarkemmin ottaen virus, joka oli tappanut Muinaiset. Sephiroth omaksui roolinsa nopeasti; hän tekisi samoin. Hän hankki Mustan Materian itselleen kutsuakseen uuden meteorin. Sen olisi tarkoitus aiheuttaa sellainen vamma, että Planeetta käyttäisi valtavat määrät voimaansa sen parantamiseen. Sephiroth olisi vamman keskuksessa odottamassa ja imisi kaiken energian itseensä, jolloin hänestä tulisi jotain jumalan kaltaista.
Sephiroth on periaatteessa kuolematon, sillä muun muassa Cloud Strifen ns. "pimeä puoli" pyrkii jatkuvasti herättämään Sephirothin takaisin kuolleista, ja Cloudin kyvyttömyys päästä irti mielensisäisestä pahuudestaan pitää Sephirothin täten "hengissä".
Sephirothin yli-inhimillisyys sekä hänen Jenova-solunsa tekevät hänestä luonnottoman voimakkaan taistelijan; hänen taistelutaitonsa sekä kykynsä parantaa itse itsensä tekee hänestä lähes voittamattoman.
Esiintyminen muissa peleissä

Sephiroth on monien muiden Final Fantasy -hahmojen tavoin nähty myös Kingdom Hearts -peleissä. Ensimmäisessä ja toisessa pelissä Sephiroth nähdään vapaavalintaisena pomotaisteluna, ja molemmissa Sephiroth on pelin vahvin vihollinen.
Sephiroth on esiintynyt myös taistelupelissä Ehrgeiz ja tulee olemaan mukana myös PlayStation Portablen peleissä Dissidia: Final Fantasy ja "Dissidia 012 Duodecim: Final Fantasy".
Sephiroth lisättiin pelattavaksi hahmoksi Super Smash Bros Ultimateen joulukuussa 2020.
Aiheesta muualla

Sephiroth Final Fantasy Wikissä (englanniksi)
Scorn

| Scorn |
| --- | --- |
Kehittäjä:  Ebb Software
Julkaisija:  Ebb Software ja Kepler Interactive
Jakelija:  Microsoft Store, Steam, GOG.com, Epic Games Store, Humble Store ja PlayStation Store
Säveltäjä:  Billain ja Wikluh Sky
Pelimoottori:  Unreal Engine 4
Julkaistu:   14. lokakuuta 2022
Lajityyppi:  selviytymiskauhupeli, ensimmäisen persoonan ammuntapeli, seikkailupeli ja biopunk
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 18  USK 18 ja USK 18 
Alusta:  Microsoft Windows, Xbox Series X ja Series S ja PlayStation 5
Lisenssi:  Suljettu lisenssi
Jakelumuoto:  Digitaalinen jakelu ja Blu-ray-levy
Lisää peliartikkeleitaVideopelien teemasivulla
Scorn on ensimmäisen persoonan biopunk-selviytymiskauhupeli, jonka on kehittänyt serbialainen Ebb Software Windowsille ja Xbox Series X/S:lle. Peli on saanut inspiraationsa kuvataiteilijoiden HR Gigerin ja Zdzisław Beksińskin teoksista.
Pelaaminen

Pelaaja ohjaa ihotonta humanoidia, joka on eksynyt kuvitteelliselle painajaismaiselle vieraalle planeetalle. Planeetta on täynnä täynnä outoja olentoja ja eläviä tekno-orgaanisia rakenteita, jotka koostuvat teräksestä, koneista, lihasta ja luusta. Pelaaja tutkii erilaisia toisiinsa liittyviä alueita epälineaarisesti ja etsii vastauksia, jotka selittävät enemmän pelin maailmasta.
Pelissä on erilaisia biomekaanisia aseita, jotka kaikki kiinnittyvät hahmon kehoon istutettuun modulaariseen alustaan; Käyttääkseen tiettyä asetta pelaajan on poistettava nykyinen ase alustasta ja korvattava se toisella. Kaksi asetta on esitelty näkyvimpinä: pistooli ja kolmipiippuinen haulikko, joka ampuu jonkinlaisia orgaanisia piikkejä. Pelaaja aloittaa pistoolilla, kuuden laukauksen aseella, joka tekee lievää vahinkoa vihollisille. Se näyttää täysin orgaaniselta, alkaen aseen suulta näyttävästä pohjasta, joka voidaan avata, jotta itse pistooli voidaan poistaa ja vaihtaa haulikkoon. Haulikko on kolmen laukauksen ase, joka tekee lähietäisyydellä huomattavaa vahinkoa vihollisille, mutta vahinko vähenee pitkillä etäisyyksillä. Haulikko koostuu samoista materiaaleista kuin pistooli, ja se näyttää olevan valmistettu orgaanisesta aineesta.
Kehitys > Ebb Software

Ebb Software on serbialainen pelistudio, joka perustettiin vuonna 2013. Kehittäjät ovat sanoneet suunnittelevansa pelin "maailmaan heittämisen" idean ympärille, ja siksi pelin asetelmille annetaan hyvin vähän kontekstia. Kehittäjät ovat selittäneet haluavansa hämmentävän ympäristön olevan hahmo sinänsä.